text: Signhild V. Johannesen, varaborgarstjóri og forkvinna í Mentanarnevndini, umboðar Klaksvíkar kommunu á Oyggjaleikunum á Gibraltar, har hon serliga fylgir luttakarunum úr okkara øki. Hon er ikki einsamøll, tí einir 60 norðoyingar eru komnir at fylgja við leikunum, haðani luttakarar eru í judo, frælsum ítrótti, badminton, kurvabólti og svimjing.
text: #000005
text: Hæddarpunktið hjá Singhildi higartil var seinnapartin í gjár í judo-høllini, har Maiken Bringsberg vann bronsu í kappingini fyri kvinnur, sum viga minni enn 52 kg. Dystirnir hjá henni vóru sera tættir, og kenslurnar vóru uttan á hjá teimum flestu, tá hon í tveimum førum avgjørdi dystir til sín fyrimun, tá tíðin í grundini var farin, skrivar Klaksvíkar kommuna.
text: #000006
text: Fyrradagin varð ein partur av degnum brúktur á nýgjørda økinum til frælsan ítrótt, har millum onnur Julian Gregersen, Maria Biskopstø og Oddvør Josephsen runnu innleiðandi og vóru sera stutt frá finaluplássum. Fylgt var eisini við liðkappingini í badminton, har Lena Maria Joensen er partur av hópinum, sum í gjár vann seg víðari til hálvfinaluna og í løtuni stríðist fyri einum bronsuheiðursmerki í dysti ímóti liðnum av Man.
text: #000007